PATVIRTINTA

Anykščių Jono Biliūno gimnazijos

direktoriaus 2017 m. vasario 28 d.

įsakymu Nr. V-29

**ANYKŠČIŲ JONO BILIŪNO GIMNAZIJA**

**(Kodas 190046685)**

**PASTATŲ PRIEŽIŪROS IR EINAMOJO REMONTO DARBININKAS** **PAREIGYBĖS APRAŠYMAS**

**I SKYRIUS**

**BENDROJI** **DALIS**

1. Pastatų priežiūrosir einamojo remonto darbininko pareigybė yra priskiriama kvalifikuotų darbuotojų grupei.
2. Pareigybės lygis: pastatų priežiūros ir einamojo remonto darbininkas priskiriamas C lygio pareigybei.
3. Pareigybės paskirtis: atlikti statybos remonto darbus pastato viduje ir lauke, remontuoti vidaus ir lauko inventorių.
4. Pavaldumas: pastatų priežiūros ir einamojo remonto darbininkas pavaldus direktoriaus pavaduotojui ūkiui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

1. Pastatų priežiūros ir einamojo remonto darbininkui netaikomi išsilavinimo ar profesinės kvalifikacijos reikalavimai.
2. Pastatų priežiūros ir einamojo remonto darbininkas turi žinoti ir išmanyti:

6.1. gimnazijos teritorijos, pastatų patalpų išplanavimą;

6.2. statinių, įrengimų bei komunikacijų išdėstymo planą;

6.3. pastatų ir statinių technines savybes;

6.4. einamojo remonto darbų atlikimo terminus, eiliškumą ir tvarką;

6.5. vandentiekio, kanalizacijos, elektros sistemų technologijas ir reikalavimus darbui su jomis;

6.6. darbo priemonių ir įrankių rūšis, jų darbo ir saugojimo tvarką;

6.7. darbuotojų darbų saugos ir sveikatos, priešgaisrinės saugos, elektrosaugos, higienos reikalavimus.

1. Pastatų priežiūros ir einamojo remonto darbininkas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

1. Pastatų priežiūros ir einamojo remonto darbininkas atlieka šias funkcijas:

8.1. pagal savo turimą kvalifikaciją atlieka šiuos darbus:

8.1.1. pastatų ir statinių remonto darbus, kuriuos dirbti paveda direktoriaus pavaduotojas ūkiui;

8.1.2. valo pastato sienas, užsikimšusius lietvamzdžius, apžiūri ir remontuoja pastatų

stogus;

8.1.3. prižiūri vandentiekio, kanalizacijos sistemų sutrikimus;

8.1.4. remontuoja vidaus ir lauko inventorių, keičia spynas, remontuoja baldus;

8.1.5. atlieka direktoriaus pavaduotojo ūkiui pavestus kitus remonto darbus;

8.2. palaiko tvarką ir švarą darbo vietoje;

8.3. dirbdamas darbus naudojasi tik tvarkingais prietaisais, įrankiais, įrengimais, laiko juos tik tam skirtoje vietoje;

8.4. praneša apie darbo metu pastebėtus pastato sistemų gedimus direktoriaus pavaduotojui ūkiui ir imasi priemonių jiems pašalinti.

**IV SKYRIUS**

**MOKINIŲ SAUGUMO UŽTIKRINIMAS**

1. Pastatų priežiūros ir einamojo remonto darbininkas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;

9.3. raštu informuoja patyrusio patyčias, smurtą mokinio klasių kuratorių apie įtariamas ar įvykusias patyčias;

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar gimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.).

1. Pastatų priežiūros ir einamojo remonto darbininkas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar gimnazijos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. raštu informuoja patyčias patyrusio mokinio klasių kuratorių apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

1. Pastatų priežiūros ir einamojo remonto darbininkas atsako už:

11.1. teisės aktuose ir šiame pareigybės aprašyme numatytų funkcijų vykdymą;

11.2. gimnazijos pastatų ir statinių, komunikacijų, teritorijos bei patalpų, priskirtų jam prižiūrėti ir remontuoti, tvarkingumą ir švarą;

11.3. jam patikėto inventoriaus, įrengimų ir instrumentų tinkamą naudojimą ir apsaugą;

11.4. tinkamą darbo laiko naudojimą pareigoms vykdyti;

11.5. darbo drausmės pažeidimus;

11.6. žalą, padarytą gimnazijai, dėl savo kaltės ar neatsargumo;

11.7. darbuotojų saugos ir sveikatos, gaisrinės saugos, elektrosaugos reikalavimų vykdymą.

1. Pastatų priežiūros ir einamojo remonto darbininkas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.
2. Pastatų priežiūros ir einamojo remonto darbininkas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_